作者：蒋捷
词牌/韵律：白苎

paragraphs: 正春晴，又春冷，云低欲落。
琼苞未剖，早是东风作恶。
旋安排、一双银蒜镇罗幕。
幽壑。
水生漪，皱嫩绿、潜鳞初跃。
愔愔门巷，桃树红才约略。
知甚时，霁华烘破青青萼。
忆昨。
□□□□，引蝶花边，近来重见，身学垂杨瘦削。
问小翠眉山，为谁攒却。
斜阳院宇，任蛛丝罥遍，玉筝弦索。
户外惟闻，放翦刀声，深在妆阁。
料想裁缝，白苎春衫薄。